Prometej (film)
Prometej (originalni naziv na engleskom: Prometheus) je naučno-fantastični film iz 2012. godine u režiji Ridleya Scotta, snimljen prema scenariju Jona Spaihtsa i Damona Lindelofa. Glavne uloge u filmu tumače Noomi Rapace, Michael Fassbender, Guy Pearce, Idris Elba, Logan Marshall-Green i Charlize Theron. Postavljena u kasni 21. vijek, priča se vrti oko posade svemirskog broda Prometej koji slijedi zvjezdanu kartu otkrivenu među ostacima nekoliko drevnih civilizacija na Zemlji. Dovedena u daleki svijet i naprednu civilizaciju, posada pokušava pronaći porijeklo čovječanstva, ali umjesto toga otkriva prijetnju koja bi mogla dovesti do izumiranja ljudskog roda na Zemlji.